گونئی آفریقانین دوغو کیپ ایالتینده بیر گئجه کلوبوندا، هله بیلینمه‌ین سببله ۲۲ نفر حیاتینی ایتیردی.
پلیسدن وئریله‌ن آچیقلامادا، ائست لوندون شهرینده‌کی بیر گئجه کلوبوندا ۱۷ نفرین جسدینین تاپیلدیغی و چوخ‌ ساییدا اینسانین خسته‌خانایا آپاریلدیغی بیلدیریلدی.
آچیقلامادا، اؤلنلرین ساییسینین ۲۲ نفره یوکسلدیگی، خسته‌خانایا یئرلشدیریله‌نلر آراسیندا داها ۵ نفرین اؤلدوگو قید ائدیلدی.
یاشلاری ۱۳ ایله ۱۷ اولان اؤلنلرین اؤلوم سببلرینین هله بللی اولمادیغی و حادثه‌نین آراشدیریلماسی اوچون یوکسک سویه‌لی بیر عدلی طب اکیبینین وظیفه آلدیغی بیلدیریلدی.
مسئوللار، اؤلنلرین گازدان زهرلنه‌رک اؤلموش اولابیله‌جگینی تخمین ائدیر.
جمهورباشقانی سیریل رامافوسا توئیتر پایلاشیمیندا:
"ائست لوندوندا ایله‌نجه یئرینده حیاتینی ایتیره‌ن ۲۲ گنجین عائله‌لرینه درین هوزنله باش‌ساغلیغی وئریرم" ایفاده‌سینی ایشلتدی.
